बिहार से सिंगापुर तक RJD ने पिटी थाली, पटना में राबड़ी-तेज-तेजस्वी तो विदेश में लालू की बिटिया ने अमित शाह का किया विरोध – mukhiyajee.com
Home top slide बिहार से सिंगापुर तक RJD ने पिटी थाली, पटना में राबड़ी-तेज-तेजस्वी तो...
बिहार से सिंगापुर तक RJD ने पिटी थाली, पटना में राबड़ी-तेज-तेजस्वी तो विदेश में लालू की बिटिया ने अमित शाह का किया विरोध
पटना में केंद्रीय गृह मंत्री अमित शाह की वर्चुअल रैली हो गई। इसका राजद ने जोरदार विरोध किया।
PATNA (MR)। पटना में केंद्रीय गृह मंत्री अमित शाह की वर्चुअल रैली हो गई। इसका राजद ने जोरदार विरोध किया। राजद ने थाली पीटकर विरोध किया, जिसकी आवाज बिहार से लेकर विदेश में सिंगापुर तक गूंजी। पटना में पूर्व मुख्यमंत्री राबड़ी देवी, नेता प्रतिपक्ष तेजस्वी यादव ने थाली पीटकर सत्ता पक्ष के खिलाफ आवाज उठायी तो विदेश की धरती पर सिंगापुर में राजद सुप्रीमो लालू यादव की बिटिया रोहिणी आचार्या ने थाली पीटकर अपनी आवाज बुलंद की। रोहिणी ने इसे अपने फेसबुक पर इसे शेयर​ किया है।
पटना में जमे रहे तेज-तेजस्वी व राबड़ी
बिहार की राजधानी पटना के 10 सर्कुलर रोड के बाहर अपने आवास पर नेता प्रतिपक्ष तेजस्वी यादव, पूर्व मुख्यमंत्री राबड़ी देवी, पूर्व मंत्री एवं विधायक तेजप्रताप यादव अपने समर्थकों के साथ राज्य के मजदूर, किसान, कामगारों, बेरोजगार नौजवानों, गरीब, बेबस और कमज़ोर लोगों को सम्मान, रोजगार एवं अधिकार दिलाने के लिए थाली पीटी। साथ ही अमित शाह की वर्चुअल रैली का विरोध किया। बताया जाता है कि तेजस्वी के आह्वान पर बिहार के अन्य जिलों में भी राजद के लोगों ने थाली पीटी।
ट्वीट कर सरकार पर लगाया आरोप
बाद में नेता प्रतिपक्ष तेजस्वी यादव ने ट्वीट कर डबल इंजन वाली बिहार की सरकार पर तीखा हमला बोला। उन्होंने कहा कि वर्चुअल रैली के प्रचार के लिए एक LED स्क्रीन पर औसत ख़र्च 20000 रुपये है। BJP की आज की रैली में 72 हजार LED स्क्रीन लगाए गये हैं। उन्होंने कहा कि इस तरह 144 करोड़ सिर्फ LED स्क्रीन पर खर्च किए गए। उन्होंने कहा कि ‪श्रमिक एक्सप्रेस में मजदूरों का किराया 600 रुपये था। वो किराया देने ना इनकी सरकार आगे आयी और न ही BJP।‬ उन्होंने कहा कि ‪गरीबों के खाली पेट, दुख-दर्द और लाशों पर राजनीति करने वाले राजनीतिक गिद्धों की प्राथमिकता गरीब नहीं, बल्कि चुनाव है।‬
इसे भी पढ़ें : Virtual Rally: बिहार के गांव-गांव में गूंजी अमित शाह की आवाज… नीतीश के नेतृत्व में बनेगी NDA Government
Previous articleगली के सितारे 3: पटना सिटी की गलियों से निकल बिहार को गौरवान्वित कर रहे कृष्णा मुखर्जी
Next articleVirtual Rally: बिहार के गांव-गांव में गूंजी अमित शाह की आवाज… नीतीश के नेतृत्व में बनेगी NDA Government